Document ID: /roh_data/filtered/fineweb-2-filterrobots_roh.jsonl.gz/68322

Amt für Jagd und Fischerei
Uffizi da chatscha e pestga
Ufficio per la caccia e la pesca
Il RAPPORT DAVART Il STATUS QUO prenda sut la marella las datas existentas dals ultims diesch onns (2010- 2019), suttastritga ils eveniments excepziunals e cumpareglia ils svilups cun la decada precedenta. El registrescha e descriva las datas davart las precipitaziuns e deflussiuns mesiradas, davart la temperatura da l'aua e davart l'ecomorfologia. Ultra da quai infurmescha el davart ils effectivs da peschs e da l'ulteriura fauna da l'aua (utschels da palì, casturs, ludras, giombers, etc.) e davart las differentas utilisaziuns (forza idraulica, pestga, etc.). Ultra da quai documentescha el cas da donn considerabels en las auas respectivas. Per finir cuntegna el in facit dal status quo.
Rain Anteriur
Rain Posteriur
Landquart
En
Poschiavino
Moesa
La Lescha federala davart la pestga (LFP) ha tranter auter l'intent «da mantegnair, meglierar u sche pussaivel restabilir la diversitad natirala da las spezias e l'effectiv dals peschs e dals giombers indigens e da la macrofauna d'aua sco era lur spazis da viver» (LFP art. 1). Sin quest princip sa basa era la Lescha chantunala davart la pestga en ses artitgel davart l'intent (LCP art. 2). Per la realisaziun da quests princips dal dretg da pestga è cumpetent l'Uffizi da chatscha e pestga sco post chantunal spezialisà per dumondas da pestga (LCP art. 32).
Dapi la revisiun da la LCP l'onn 2002 permetta l'art. 17 d'impunder annualmain var 140'000 CHF da las entradas da la vendita da la patenta directamain en mesiras per revalitar las auas cun peschs. L'Uffizi da chatscha e pestga coordinescha la repartiziun da quests daners. El realisescha a moda autonoma projects pli pitschens en las differentas regiuns dal chantun. Ultra da quai conceda el contribuziuns pli grondas a projects da revitalisaziun che gidan a meglierar la situaziun dals abitadis dals peschs. En il rom da projects per la protecziun cunter aua gronda u projects da meglieraziun èsi uschia stà pussaivel da revalitar gia numerus spazis da viver aquatics.
La glista sutvart dat ina survista davart intgins projects realisads ils ultims onns. Infurmaziuns pli detagliadas davart ils singuls projects chattais Vus en la descripziun dal project che po vegnir stgargiada sco datoteca pdf.